Home Entertainment Music Fokofpolisiekar: Droom Hoog, Fokof Lager Bokse en Fotografie Uitstalling
Fokofpolisiekar se nuwe 5-snit kortspeler, Droom Hoog, bied alles wat jy verwag van hulle musiek, maar dit sal hulle ondersteuners lekker verras. Dit is vars en verweef met liriese- en musikale verwysings na hul eie musiek en ander musikale invloede.
Na 11 jaar sonder min nuwe musiek, het Fokofpolisiekar 2017 met die hoogste noot afgesluit toe hulle hul bekroonde derde vollengte album, Selfmedikasie, vrygestel het. Niemand (insluitend die groep) het verwag om so vinnig weer nuwe musiek te hoor nie, maar in ware Fokofpolisiekar-styl hou hulle daarvan om dinge anders te doen en soms verras hulle ook hulself.
Wynand Myburg het die volgende te sê gehad oor Doom Hoog…
Die eerste vrystelling van Droom Hoog is ‘n beperkte uitgawe CD wat slegs te kry sal wees in die 2018 uitgawe van die Fokof Lager bokse. Die kortspeler sal vanaf 1 November beskikbaar wees op alle digitale platforms. Ek weet nie van julle nie, maar ek is excited om te hoor hoe klink dit.
Nuwe Fokof Lager bokse NOU aanlyn beskikbaar by Yuppiechef
Die CD weergawe van Droom Hoog is slegs te kry in die 2018 Fokof Lager bokse. Daar is slegs 3000 bokse!
Pandemonium het geheers toe Fokofpolisiekar vir die eerste keer hul beperkte uitgawe Fokof Lager geskenkbokse, gepak met die Selfmedikasie CD en twee sespakke van hul premium lager, bekend gestel het in 2017. Getroue ondersteuners kon nie hul hande gou genoeg op hierdie bokse kry nie. Hulle het fokken vinnig uitverkoop.
Die aanvraag vir die Fokof Lager geskenkbokse was so groot dat die 2018 uitgawe met nuwe musiek van Fokofpolisiekar absoluut net weer moes gebeur. Die CD weergawe van die nuwe kortspeler, Droom Hoog gaan alleenlik te kry wees in die beperkte uitgawe bokse. Hierdie is noodsaaklik vir enige ernstige Fokofpolisiekar ondersteuner se versameling. Behalwe dit gaan dit ook beskikbaar wees op al die digitale platforms.
Die 2018 uitgawe van die Fokof Lager bokse is NOU aanlyn beskikbaar by Yuppiechef en sal teen 26 Oktober uitrol na geselekteerde handelaars. Hou ‘n ogie op die Fokof Lager website om in die loop te bly oor waar dit beskikbaar gaan raak. Hou ook ‘n ogie op Fokof Lager se social media vir kompetisies. Ek is dors. Kan iemand dalk vir my so boks pos vir Kersfees?
Droom Hoog fotografie uitstalling in Kaapstad en by Fokof Bar
Die Droom Hoog fotografie uitstalling is ‘n reeks van 22 fotos. Liam Lynch en Jaco “Snakehead” Venter het die fotos geneem. Fokofpolisiekar se opname van Droom Hoog, hulle toer na Europa en hulle lewe op die pad (en by die huis) is gedokumenteer.
Hierdie uitstalling is tans aan die gang by Redemption Burgers and Bar in Langstraat in Kaapstad. Dit sal later skuif na Fokof Bar in Pretoria. Die openingsdatum vir Pretoria se uitstallings sal binnekort bekend gemaak word. Ek weet nie van julle nie, maar eks excited om hierdie te sien.
Kyk Fokofpolisiekar live by een van hierdie venues in Oktober 2018:
26 Okotober 2018 – Rafters Pub, Pretoria-Oos – Kry kaartjies HIER.
27 Okotober 2018 – Rumours Rock City, Johannesburg – Kry kaartjies HIER.
Geniet 'n Fokof Lager terwyl jy na "Selfmedikasie" luister
'n Onderhoud met Wynand Myburgh van Fokofpolisiekar
Previous articleThis Classic Castle Lager Advert is still legit
Next article6 notable great live music performances